
	[bookmark: nev]BUDAI CSANÁD GYULA
b.cs.gy.ama@gmail.com
Mechatronikai mérnöki
BSc, 3. félév
Budapesti Műszaki és Gazdaságtudományi Egyetem
Gépészmérnöki Kar
	SZÉLES TAMÁS
[bookmark: _GoBack]1szelestamas@gmail.com
Mechatronikai mérnöki
BSc, 3. félév
Budapesti Műszaki és Gazdaságtudományi Egyetem
Gépészmérnöki Kar


Témavezetők:
	Dr. Németh Balázs
tudományos munkatárs,  HUN-REN Számítástechnikai és Automatizálási Kutatóintézet

	Dr. Budai Csaba
docens, BME GPK




Mély megerősítéses tanulási módszerek az F1TENTH elektromos jármű mozgásszabályozásának tervezéséhez: a sim-to-real gap leküzdése

Kulcsszavak: mély megerősítéses tanulás; szimulátor készítés, autonóm jármű szabályozás; autonóm döntéshozás, F1TENTH
Az intelligens robotok már régóta lenyűgözik a mérnököket és kutatókat. Kiemelkedően eredményes volt az elmúlt néhány év ezen rendszerek fejlesztésében, több olyan feladat lett megoldva, melyek korábban lehetetlennek tűntek. A fejlődés egyik nagy mozgatórugója a mély megerősítéses tanulás módszere, ami lehetővé teszi az autonóm ágenseknek, hogy a környezetük felfedezésével önállóan fejlődjenek.
Azonban, a nagy előrelépések ellenére, még mindig sok kihívás hátráltatja ezen módszerek széleskörű elterjedését. Nincsen egyszerű dolgunk, hogyha a valóságban szeretnénk tanítani, mert még a leghatékonyabb technikák is hatalmas mennyiségű adatot igényelnek, aminek nagy a költsége és sokszor tekintélyes időbe kerül. Az erőforrásigények csökkentéséhez gyakran használatosak a valóságot leképező szimulátorok. Sajnos előfordul a szintetikus környezetben tanításkor, hogy az ágensek a modellezett dinamika pontatlanságait kihasználják és így a szimulátorban erősnek tűnő modellek a valóságban nem lesznek hatékonyak. Ezt nevezzük a sim-to-real gap-nek.
Az F1TENTH egy nemzetközi kisméretű önvezető autóverseny, ahol az azonos hardver miatt csak az algoritmusok közötti különbségek döntenek. Kezdetben ez a megmérettetés motiválta kutatásunkat, emellett a tanulásos módszerek megismerésére is szintén nagyon jó lehetőséget nyújtott, hiszen az eredményes versenyzéshez magasfokú teljesítmény és komplex döntéshozatal szükséges.
A dolgozatunkban bemutatjuk, hogy miként készítettünk egy olyan megerősítéses tanulásos ágenst, ami képes volt valós környezetben versenyezni. Ehhez ismertetjük az általunk írt szimulátor elkészítésének, valamint a sim-to-real gap áthidalásának lépéseit. Az áthidalást nem a szimuláció tökéletesítésével, hanem domain randomization, learning with disturbances, valamint sajátos state-aggregation segítségével oldottuk meg. Azért, hogy bemutassuk a technikánk elemeinek fontosságát, végeztünk egy eliminációs vizsgálatot is. További teszteket hajtottunk végre a végső modellünk megismerésének céljából. Ezeken felül betekintést nyújtunk a megerősítéses tanulás elméleti alapjaiba, illetve áttekintjük a legújabb tanuló rendszerekkel foglalkozó szakirodalmat. Végül kitérünk a kutatásunk lehetséges jövőbeli irányaira, az adaptív, adathatékony algoritmusokra, amikkel intelligensebb döntéshozó rendszereket lehetne fejleszteni.



